**ΥΠΑΝ ΔΔΕ 02**

**ΔΗΜΟΤΙΚΟ ΣΧΟΛΕΙΟ/ΝΗΠΙΑΓΩΓΕΙΟ/ΕΙΔΙΚΟ ΣΧΟΛΕΙΟ**

**……………………………………….**

**Θέμα: Απουσίες μαθητών/μαθητριών**

Αγαπητοί γονείς/κηδεμόνες,

Με την ευκαιρία της έναρξης της νέας σχολικής χρονιάς, η Διεύθυνση του Σχολείου επιθυμεί να σας πληροφορήσει για τις υποχρεώσεις σας, σε ό,τι αφορά στη φοίτηση των παιδιών σας στο σχολείο.

Σύμφωνα με τους Κανονισμούς Λειτουργίας των Δημόσιων Σχολείων Δημοτικής Εκπαίδευσης του 2024 (Κ.Δ.Π. 168/2024):

|  |
| --- |
| «18. Κάθε απουσία μαθητή υποχρεωτικής προδημοτικής εκπαίδευσης, δημοτικού σχολείου ή σχολείου ειδικής αγωγής και εκπαίδευσης, δικαιολογείται από τον γονέα, με τρόπο που να ικανοποιεί τον διευθυντή, ως ακολούθως: |
| (α) Για απουσία μερικών ωρών ή μίας μέχρι και πέντε (5) συνεχόμενων ημερών, το σχολείο πρέπει να ενημερώνεται από τον γονέα, είτε τηλεφωνικώς είτε γραπτώς είτε κατ’ ιδίαν, από την προηγούμενη ή το πρωί της ημέρας που θα απουσιάζει ο μαθητής· |
| (β) για απουσίες για πάνω από πέντε (5) συνεχόμενες ημέρες ή απουσίες λιγότερων ημερών, αλλά σε τακτά διαστήματα, χωρίς να υπάρχει λόγος που να αξιολογείται από τον διευθυντή του σχολείου ως σοβαρός, ο διευθυντής του σχολείου ενημερώνει γραπτώς, αμέσως και με κάθε λεπτομέρεια το οικείο Επαρχιακό Γραφείο Παιδείας. η ειδοποίηση περιλαμβάνει λεπτομερή στοιχεία, στη βάση ειδικού προς τούτο εντύπου και για όλες τις περιπτώσεις αδικαιολόγητων απουσιών το Επαρχιακό Γραφείο Παιδείας ενημερώνει την Αστυνομία ή/και το Γραφείο Ευημερίας, ανάλογα, για να προβούν σε περαιτέρω ενέργειες, ώστε να διασφαλιστεί το δικαίωμα του μαθητή στην εκπαίδευση, ο δε μαθητής συνεχίζει να είναι εγγεγραμμένος στον Κατάλογο Φοίτησης και απέναντι στο όνομά του σημειώνονται απουσίες για όλη την περίοδο απουσίας του· |
| (γ) για απουσίες για λόγους υγείας -  (i) για πάνω από πέντε (5) ημέρες ή όταν ο διευθυντής το κρίνει απαραίτητο, απαιτείται η προσκόμιση πιστοποιητικού του γιατρού που παρακολούθησε τον μαθητή, εκτός εάν ο διευθυντής ικανοποιηθεί με άλλον τρόπο·  (ii) για κάτω από πέντε (5) ημέρες και νοουμένου ότι δεν υπάρχει πιστοποιητικό γιατρού, απαιτείται η προσκόμιση στο σχολείο σχετικής βεβαίωσης υπογεγραμμένης από τον γονέα. |
| (δ) για απουσίες για οποιονδήποτε άλλον λόγο, απαιτείται η προσκόμιση στο σχολείο σχετικής βεβαίωσης υπογεγραμμένης από τον γονέα· |
| (ε) γονέας ο οποίος πρόκειται να παραλάβει το παιδί του πριν από τη λήξη των μαθημάτων πρέπει πρώτα να ενημερώσει γραπτώς τον διευθυντή του σχολείου ή τον δάσκαλο του τμήματος και έπειτα να αποχωρήσει ο μαθητής από το σχολείο· |
| (στ) σε περίπτωση που μαθητής χρειάζεται να αποχωρεί συστηματικά, πριν από τη λήξη των μαθημάτων ή να μην προσέρχεται έγκαιρα το πρωί στο σχολείο, για υποβολή σε θεραπεία ή λήψη θεραπείας λόγω προβλημάτων υγείας, πρέπει να εξασφαλίζεται, εκ των προτέρων, έγκριση από τον διευθυντή του σχολείου, με τη συμπλήρωση ειδικού εντύπου που ορίζεται από τον Διευθυντή Δημοτικής Εκπαίδευσης:  Νοείται ότι, έγκριση αιτημάτων για αποχώρηση ή μη έγκαιρη προσέλευση δίνεται μόνο στις περιπτώσεις που ο μαθητής επισκέπτεται γιατρό, για υποβολή σε θεραπεία ή λήψη θεραπείας που δεν παρέχεται στο σχολείο, όπως φυσιοθεραπεία, εργοθεραπεία κ.ά.· |
| (ζ) συστηματική αργοπορημένη προσέλευση μαθητή στο σχολείο συνιστά παραμέληση από μέρους των γονέων, η οποία τυγχάνει χειρισμού με βάση τον περί Δημοτικής και Μέσης Εκπαίδευσης (Υποχρεωτική Φοίτηση και Παροχή Δωρεάν Παιδείας) Νόμο, ο δε διευθυντής ενημερώνει αρχικά τις Υπηρεσίες Κοινωνικής Ευημερίας και σε περίπτωση που συνεχίζεται η αργοπορημένη προσέλευση του μαθητή ενεργεί όπως προβλέπεται στην παράγραφο (β) του Κανονισμού 18.» |

Επιπλέον, σύμφωνα με τους περί Δημοτικής και Μέσης Εκπαίδευσης Νόμους (Υποχρεωτική Φοίτηση και Παροχή Δωρεάν Παιδείας) του 1993 έως 2024:

*«3.-(1) Η φοίτηση στην υποχρεωτική προδημοτική εκπαίδευση, στο δημοτικό σχολείο και στο γυμνάσιο είναι υποχρεωτική, μέχρις ότου ο μαθητής συμπληρώσει το γυμνασιακό κύκλο ή το δέκατο πέμπτο έτος της ηλικίας του, οποιοδήποτε από τα δύο επισυμβεί πρώτο:*

*Νοείται ότι, “υποχρεωτική προδημοτική εκπαίδευση” σημαίνει την υποχρεωτική φοίτηση παιδιού στο νηπιαγωγείο, η οποία περιλαμβάνει και την προδημοτική τάξη»* και

*«4. Όποιος έχει την επιμέλεια του προσώπου του μαθητή και παραλείπει την εγγραφή ή την εποπτεία του ως προς τη φοίτηση κατά τα οριζόμενα στο άρθρο 3, διαπράττει αδίκημα τιμωρούμενο με ποινή φυλάκισης μέχρι τρεις μήνες ή με χρηματική ποινή μέχρι 1.000 ευρώ ή και με τις δύο αυτές ποινές».*

*«8. Από την ημερομηνία έναρξης της ισχύος του περί Δημοτικής και Μέσης Εκπαίδευσης (Υποχρεωτική Φοίτηση και Παροχή Δωρεάν Παιδείας) (Τροποποιητικού) Νόμου του 2024, ισχύουν τα ακόλουθα:*

*(α) Τη σχολική χρονιά 2024-2025 στην υποχρεωτική προδημοτική εκπαίδευση, φοιτούν παιδιά που έχουν συμπληρώσει την ηλικία των τεσσάρων (4) ετών και έξι (6) μηνών πριν από την 1η Σεπτεμβρίου 2024.»*

Με βάση τη σχετική νομοθεσία, στις περιπτώσεις που ένας/μία μαθητής/μαθήτρια Υποχρεωτικής Προδημοτικής Εκπαίδευσης (4 6/12 χρονών και άνω), Δημοτικού ή Ειδικού Σχολείου απουσιάζει πάνω από πέντε συνεχόμενες ημέρες ή απουσιάζει λιγότερες ημέρες, κάθε φορά, αλλά σε τακτά διαστήματα, **χωρίς να υπάρχει ικανοποιητική δικαιολογία**, η Διεύθυνση κάθε σχολικής μονάδας ενημερώνει αμέσως, και με κάθε λεπτομέρεια, το οικείο Επαρχιακό Γραφείο Παιδείας, καταγράφοντας όλα τα απαραίτητα προσωπικά στοιχεία του/της μαθητή/μαθήτριας και των γονέων/κηδεμόνων του, καθώς επίσης οποιεσδήποτε άλλες σημαντικές πληροφορίες για τον/τη μαθητή/μαθήτρια και την οικογένειά του/της. Σημειώνεται ότι, για όλες τις περιπτώσεις αδικαιολόγητων απουσιών, τα Επαρχιακά Γραφεία Παιδείας ενημερώνουν την Αστυνομία ή και το Γραφείο Ευημερίας, ανάλογα, για να προβούν σε περαιτέρω ενέργειες, ώστε να διασφαλιστεί το δικαίωμα των παιδιών στην εκπαίδευση.

Καλείστε, λοιπόν, λαμβάνοντας υπόψη όλα τα πιο πάνω, να μεριμνάτε για τα ακόλουθα:

**α) Τα παιδιά να προσέρχονται έγκαιρα το πρωί στο Σχολείο, προτού χτυπήσει το κουδούνι.** **Σημειώνεται ότι η έγκαιρη προσέλευσή τους καλλιεργεί το αίσθημα της υπευθυνότητας, το οποίο είναι παιδαγωγικό ζητούμενο. Η παιδονομία των παιδιών από το εκπαιδευτικό προσωπικό αρχίζει στις 7.30 π.μ.**

**β) Σε περίπτωση που το παιδί σας θα καθυστερήσει να προσέλθει στο σχολείο, να ενημερώνετε έγκαιρα τη Γραμματεία/Διεύθυνση του Σχολείου, τηλεφωνικώς (στο ……………….…)**

**γ) Σε περίπτωση που το παιδί σας θα απουσιάσει όλη την ημέρα ή για κάποιες ημέρες, να ενημερώνετε έγκαιρα τη Γραμματεία/Διεύθυνση του Σχολείου είτε κατ’ ιδίαν είτε τηλεφωνικώς είτε γραπτώς, συμπληρώνοντας, υπογράφοντας και αποστέλλοντας, μέσω τηλεομοιότυπου (στο ………….………), σχετικό Δελτίο Απουσίας. Για απουσία πέραν των πέντε ημερών, για λόγους υγείας, απαιτείται ιατρικό πιστοποιητικό.**

**δ) Σε περίπτωση που το παιδί σας θα πρέπει να αποχωρήσει πριν από τη λήξη των μαθημάτων ή θα πρέπει να απουσιάσει για κάποιες ώρες, κατά τη διάρκεια της ημέρας, καλείστε να ενημερώνετε σχετικά τη Γραμματεία/Διεύθυνση του Σχολείου, κατ’ ιδίαν, συμπληρώνοντας και υπογράφοντας σχετικό Δελτίο Αποχώρησης. Κανένα παιδί δεν μπορεί να αποχωρήσει από το σχολείο χωρίς την εκ των προτέρων ενημέρωση του σχολείου.**

Για να αποτραπούν δυσάρεστες καταστάσεις, όπου μαθητές/μαθήτριες μπορεί να απουσιάζουν από το σχολείο, εν αγνοία των γονέων/κηδεμόνων τους, και για διασφάλιση του καλώς νοούμενου συμφέροντος των παιδιών, η αλληλοενημέρωση σχολείου γονέων για το θέμα της απουσίας των μαθητών/μαθητριών επιβάλλεται.

Για δική σας διευκόλυνση επισυνάπτεται σχετικό **«Δελτίο Απουσίας»**, το οποίο πρέπει να αποστέλλετε στο σχολείο με τηλεομοιότυπο ή να το προσκομίζετε οι ίδιοι, την ημέρα ή την προηγούμενη ή την επομένη της/των ημέρας/ών απουσίας του παιδιού σας.

Επισυνάπτεται, επίσης, **«Δελτίο Αποχώρησης»**, το οποίο πρέπει να συμπληρώνετε, στο σχολείο, εσείς ή το άτομο που θα εξουσιοδοτήσετε να παραλάβει το παιδί, την ώρα αποχώρησής του.

Επισυνάπτεται, επίσης, **«Δελτίο Αργοπορημένης Άφιξης»**, το οποίο πρέπει να συμπληρώνετε εσείς ή το άτομο που θα εξουσιοδοτήσετε να παραδώσει το παιδί στο σχολείο, σε περίπτωση που για οποιοδήποτε λόγο προσήλθε στο σχολείο μετά την έναρξη των μαθημάτων.

Η Διεύθυνση και οι εκπαιδευτικοί του Σχολείου είναι στη διάθεσή σας για οποιαδήποτε επιπρόσθετη πληροφορία ή διευκρίνιση για το θέμα.

Ονοματεπώνυμο Διευθυντή/Διευθύντριας: .............................................…...........................

Υπογραφή Διευθυντή/Διευθύντριας: .................................…...........................

(Σφραγίδα σχολείου)

Ημερομηνία: ……………………………….

**ΥΠΑΝ ΔΔΕ 02Α**

**ΔΗΜΟΤΙΚΟ ΣΧΟΛΕΙΟ / ΝΗΠΙΑΓΩΓΕΙΟ / ΕΙΔΙΚΟ ΣΧΟΛΕΙΟ** ……………………………….

**ΑΡ. ΤΗΛΕΦΩΝΟΥ** …………………………. **ΑΡ. ΤΗΛΕΟΜΟΙΟΤΥΠΟΥ** ……………………………..

**ΣΧΟΛΙΚΗ ΧΡΟΝΙΑ** ……………………….

**ΔΕΛΤΙΟ ΑΠΟΥΣΙΑΣ ΜΑΘΗΤΗ/ΜΑΘΗΤΡΙΑΣ ΑΠΟ ΤΟ ΣΧΟΛΕΙΟ**

Κύριε/Κυρία

Διευθυντή/Διευθύντρια,

Θα ήθελα να σας ενημερώσω ότι το παιδί μου θα απουσιάζει/ απουσίαζε από το σχολείο και παρακαλώ η/οι απουσία/ες του να θεωρηθεί/ούν δικαιολογημένη/ες.

1. **ΟΝΟΜΑΤΕΠΩΝΥΜΟ ΜΑΘΗΤΗ/ΜΑΘΗΤΡΙΑΣ**: ……………...………………………………….

**ΤΑΞΗ/ΤΜΗΜΑ**: ……………………………

**ΟΝΟΜΑΤΕΠΩΝΥΜΟ ΥΠΕΥΘΥΝΟΥ/ΗΣ ΕΚΠΑΙΔΕΥΤΙΚΟΥ**: ….……………………………….

1. **ΗΜΕΡΟΜΗΝΙΑ/ΕΣ ΑΠΟΥΣΙΑΣ**

………………………………………………………………………………………………………………....

………………………………………………………………………………………………………………....

1. **ΛΟΓΟΣ ΑΠΟΥΣΙΑΣ**

………………………………………………………………………………………………………………....

………………………………………………………………………………………………………………....

………………………………………………………………………………………………………………....

………………………………………………………………………………………………………………....

1. **ΕΠΙΣΥΝΑΠΤΕΤΑΙ ΔΙΚΑΙΟΛΟΓΗΤΙΚΟ (π.χ. ιατρικό πιστοποιητικό, ιατρική βεβαίωση)/ ΔΕΝ ΕΠΙΣΥΝΑΠΤΕΤΑΙ ΔΙΚΑΙΟΛΟΓΗΤΙΚΟ** *(Παρακαλώ υπογραμμίστε ανάλογα.)*

Με εκτίμηση,

Ονοματεπώνυμο γονέα/κηδεμόνα: ………………………………………….………………………………

Αρ. Κινητού τηλεφώνου: ……………………………….……………………………………………………

Υπογραφή γονέα/κηδεμόνα: ………………………………………………………..………………………..

Ημερομηνία: ……………………………….

**ΥΠΑΝ ΔΔΕ 02Β**

**ΔΗΜΟΤΙΚΟ ΣΧΟΛΕΙΟ / ΝΗΠΙΑΓΩΓΕΙΟ / ΕΙΔΙΚΟ ΣΧΟΛΕΙΟ ……………………………….**

**ΑΡ. ΤΗΛΕΦΩΝΟΥ …………………………….ΑΡ. ΤΗΛΕΟΜΟΙΟΤΥΠΟΥ ……………………………..**

**ΣΧΟΛΙΚΗ ΧΡΟΝΙΑ ……………………….**

**ΔΕΛΤΙΟ ΑΠΟΧΩΡΗΣΗΣ ΜΑΘΗΤΗ/ΜΑΘΗΤΡΙΑΣ ΑΠΟ ΤΟ ΣΧΟΛΕΙΟ**

1. **ΟΝΟΜΑΤΕΠΩΝΥΜΟ ΜΑΘΗΤΗ/ΜΑΘΗΤΡΙΑΣ:** ……………...………………………………….

**ΤΑΞΗ/ΤΜΗΜΑ:** ……………………………

**ΟΝΟΜΑΤΕΠΩΝΥΜΟ ΥΠΕΥΘΥΝΟΥ/ΗΣ ΕΚΠΑΙΔΕΥΤΙΚΟΥ:** …….…………………………….

1. **ΗΜΕΡΟΜΗΝΙΑ ΚΑΙ ΩΡΑ (ΔΙΑΡΚΕΙΑ ΑΠΟΥΣΙΑΣ):**

………………………………………………………………………………………………………………....

1. **ΛΟΓΟΣ ΑΠΟΧΩΡΗΣΗΣ:** *(Παρακαλώ συμπληρώστε ανάλογα.)*

*Ατύχημα*

*Λόγοι Υγείας*

*Άλλος λόγος…………………………………..………………………….………………………………....*

*………………………………………………………………………………………………………………....*

1. **ΕΞΟΥΣΙΟΔΟΤΗΜΕΝΟ ΠΡΟΣΩΠΟ ΠΟΥ ΠΑΡΕΛΑΒΕ ΤΟΝ/ΤΗ ΜΑΘΗΤΗ/ΜΑΘΗΤΡΙΑ**: *(Δικαιούνται να παραλάβουν το παιδί μόνο τα ενήλικα πρόσωπα που δηλώσατε στο σχολείο στο σχετικό έντυπο.)*

*…………………………………………………………………………………………….…………………....*

**ΙΔΙΟΤΗΤΑ (ΣΥΓΓΕΝΕΙΑ):** ………………………..……………………………………………………..

**ΑΡ. ΚΙΝΗΤΟΥ ΤΗΛΕΦΩΝΟΥ:** …………………………………………………………………………

**ΗΜΕΡΟΜΗΝΙΑ:** ………………….………………………… **ΩΡΑ:** ……………………..…………….

**ΥΠΟΓΡΑΦΗ:** ……………………………………………………………………………………………….

**ΥΠΑΝ ΔΔΕ 02Γ**

**ΔΗΜΟΤΙΚΟ ΣΧΟΛΕΙΟ / ΝΗΠΙΑΓΩΓΕΙΟ / ΕΙΔΙΚΟ ΣΧΟΛΕΙΟ ……………………………….**

**ΑΡ. ΤΗΛΕΦΩΝΟΥ …………………………….ΑΡ. ΤΗΛΕΟΜΟΙΟΤΥΠΟΥ ……………………………..**

**ΣΧΟΛΙΚΗ ΧΡΟΝΙΑ ……………………….**

**ΔΕΛΤΙΟ ΑΡΓΟΠΟΡΗΜΕΝΗΣ ΑΦΙΞΗΣ ΜΑΘΗΤΗ/ΜΑΘΗΤΡΙΑΣ ΣΤΟ ΣΧΟΛΕΙΟ**

1. **ΟΝΟΜΑΤΕΠΩΝΥΜΟ ΜΑΘΗΤΗ/ΜΑΘΗΤΡΙΑΣ:** ……………...………………………………….

**ΤΑΞΗ/ΤΜΗΜΑ:** ……………………………

**ΟΝΟΜΑΤΕΠΩΝΥΜΟ ΥΠΕΥΘΥΝΟΥ/ΗΣ ΕΚΠΑΙΔΕΥΤΙΚΟΥ:** …….…………………………….

1. **ΗΜΕΡΟΜΗΝΙΑ ΚΑΙ ΩΡΑ ΑΦΙΞΗΣ:**

………………………………………………………………………………………………………………....

1. **ΛΟΓΟΣ ΑΡΓΟΠΟΡΗΜΕΝΗΣ ΑΦΙΞΗΣ:**

*……………………………………………….…..………………………….………………………………....*

*………………………………………………………………………………………………………………....*

1. **ΠΡΟΣΩΠΟ ΠΟΥ ΠΑΡΕΔΩΣΕ ΤΟΝ/ΤΗ ΜΑΘΗΤΗ/ΜΑΘΗΤΡΙΑ**:

*…………………………………………………………………………………………….…………………....*

**ΙΔΙΟΤΗΤΑ (ΣΥΓΓΕΝΕΙΑ):** ………………………..……………………………………………………..

**ΑΡ. ΚΙΝΗΤΟΥ ΤΗΛΕΦΩΝΟΥ:** …………………………………………………………………………

**ΗΜΕΡΟΜΗΝΙΑ:** ………………….………………………… **ΩΡΑ:** ……………………..…………….

**ΥΠΟΓΡΑΦΗ:** ……………………………………………………………………………………………….